
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 16 

16 Φεβρουάριου 2011 

Το παρόν ΦΕΚ επανεκτυπώθηκε λόγω λάθους. 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ 8 
Οργάνωση της Ειδικής Υπηρεσίας με τον τίτλο «Επιχει¬ 
ρησιακή Μονάδα Ανάπτυξης» του Υπουργείου Οικο¬ 
νομίας, Ανταγωνιστικότητας και Ναυτιλίας με έδρα 
τη Θεσσαλονίκη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του ν. 3869/2010 (Α' 
130). 

2. Το π.δ. 28/2010 «Ανακατανομή αρμοδιοτήτων των υπουρ¬ 
γείων και τροποποιήσεις του π. δ. 189/2009» (64 Α'). 

3. Την Υ271/30-9-2010 (Β' 1595) απόφαση του Πρωθυ¬ 
πουργού για τον καθορισμό αρμοδιοτήτων του Αναπλη¬ 
ρωτή Υπουργού Οικονομίας, Ανταγωνιστικότητας και 
Ναυτιλίας Σωκράτη Ξυνίδη. 

4. Την Υ383/18-1-2010 (Β' 29) απόφαση του Πρωθυπουρ¬ 
γού και του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης για τον καθορισμό αρμο¬ 
διοτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου. 

5. Την Υ2672/3-12-2009 (Β' 2408) απόφαση του Πρω¬ 
θυπουργού και του Υπουργού Οικονομικών για τον κα¬ 
θορισμό αρμοδιοτήτων του Υφυπουργού Οικονομικών 
Φίλιππου Σαχινίδη. 

6. Το γεγονός ότι από τις διατάξεις του παρόντος 
προκαλείται δαπάνη σε βάρος του προϋπολογισμού του 
Υπουργείου Οικονομίας, Ανταγωνιστικότητας και Ναυ¬ 
τιλίας ως προς τη μισθοδοσία του Ειδικού Γραμματέα, 
ενός Ειδικού Συμβούλου και ενός Ειδικού Συνεργάτη, η 
οποία ανέρχεται σε ετήσια βάση στο ποσό των εκατόν 
πενήντα χιλιάδων ευρώ, και, επιπλέον, εφάπαξ δαπάνη 
εκατόν είκοσι χιλιάδων ευρώ. 

7. Τη 19/2011 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Οικονο¬ 
μίας, Ανταγωνιστικότητας και Ναυτιλίας και των Υφυ¬ 
πουργών Εσωτερικών, Αποκέντρωσης και Ηλεκτρονικής 
Διακυβέρνησης, και Οικονομικών, αποφασίζουμε: 

Αρθρο 1 

Οργανωτική διάρθρωση 

1. Η Επιχειρησιακή Μονάδα Ανάπτυξης του Υπουργείου 
Οικονομίας, Ανταγωνιστικότητας και Ναυτιλίας με έδρα 


την Θεσσαλονίκη, η αποστολή και οι αρμοδιότητες της 
οποίας καθορίζονται στο άρθρο 2 περίπτ. δ' του π.δ. 
189/2009, όπως η περίπτωση αυτή έχει προστεθεί με το 
άρθρο 1 του π.δ. 28/2010 (Α' 64), αποτελεί Ενιαίο Διοικη¬ 
τικό Τομέα ο οποίος και διαρθρώνεται ως ακολούθως: 

Α. Διεύθυνση Αναπτυξιακού Σχεδιασμού και Παρακο¬ 
λούθησης με τα Τμήματα: 

α) Ευρωπαϊκών και Διεθνών Οικονομικών Σχέσεων και 
Αναπτυξιακών Προγραμμάτων 
β) Συμπράξεων Δημόσιου και Ιδιωτικού Τομέα (ΣΔΙΤ) 
γ) Καινοτομίας και Πράσινης Ανάπτυξης 
δ) Επικοινωνιακής Στρατηγικής και Προώθησης 
ε) Παρακολούθησης και Ελέγχων Εφαρμογής Προγραμ¬ 
μάτων 

στ) Εποπτείας Αγοράς 

Β. Διεύθυνση Διοικητικής Υποστήριξης με τα Τμήμα¬ 
τα: 

α) Διοίκησης Ανθρώπινου Δυναμικού 
β) Οικονομικής Διαχείρισης 

δ) Γραμματειακής Υποστήριξης και Διοικητικής Μέρι¬ 
μνας 

ε) Απλούστευσης Διαδικασιών, Εσωτερικού Ελέγχου 
και Αξιολόγησης 

Γ. Διεύθυνση Εξυπηρέτησης Πολιτών και Επιχειρήσεων 
με τα Τμήματα: 
α) Αναπτυξιακού Νόμου 
β) Εμπορίου και Βιομηχανίας 

Δ. Διεύθυνση Πληροφορικής και Επικοινωνιών με τα 
Τ μήματα: 

α) Σχεδιασμού και Υποστήριξης Συστημάτων Φορέα 
β) Σχεδιασμού και Υποστήριξης Ηλεκτρονικών Πληρο¬ 
φοριών για τον πολίτη και τις επιχειρήσεις. 

2. Στον Ενιαίο Διοικητικό Τομέα συνιστάται θέση Ειδι¬ 
κού Γραμματέα με βαθμό 2ο της κατηγορίας των Ειδικών 
θέσεων ο οποίος και προίσταται του Ενιαίου Διοικητικού 
Τομέα. 

3. Τ ον Ειδικό Γ ραμματέα επικουρεί το Γ ραφείο του Ειδικού 
Γ ραμματέα που οργανώνεται, στελεχώνεται και λειτουργεί 
σύμφωνα με τις διατάξεις του π.δ. 63/2005 (Α' 98). 

Αρθρο 2 

1. Η αρμοδιότητα της διενέργειας του ελέγχου καθώς 
και της εντολής πληρωμής των δαπανών της ΕΜΑ ανα¬ 
τίθενται στην Υπηρεσία Δημοσιονομικού Ελέγχου της 
Γ ενικής Γ ραμματείας Μακεδονίας-Θράκης. 

2. Η αρμοδιότητα νομικής υποστήριξης της Επιχειρησι¬ 
ακής Μονάδας Ανάπτυξης ανατίθεται στο Γραφείο Νο¬ 
μικού Συμβούλου του Κράτους της Γ ενικής Γ ραμματείας 
Μακεδονίας-Θράκης. 

Άρθρο 3 

Οι Διευθύνσεις της Επιχειρησιακής Μονάδας Ανάπτυξης 
συντονίζουν τη λειτουργία των υποκείμενων σ’ αυτές 
οργανικών μονάδων, επιμελούνται τη νόμιμη, ταχεία και 
αποτελεσματική άσκηση των αρμοδιοτήτων τους και 
μεριμνούν για τη διαμόρφωση και διατήρηση κάθετων 
και οριζόντιων διαύλων επικοινωνίας, τόσο εντός του 
ιεραρχικού τους πεδίου όσο και με τις υπόλοιπες μονάδες 
της Επιχειρησιακής Μονάδας. 

Άρθρο 4 

Διεύθυνση Αναπτυξιακού Σχεδιασμού 
και Παρακολούθησης 

1. Η Διεύθυνση Αναπτυξιακού Σχεδιασμού και Παρακο¬ 
λούθησης έχει τις ακόλουθες αρμοδιότητες: 

α) Συντονίζει το σχεδίασμά και την προώθηση ανα¬ 
πτυξιακών προγραμμάτων του Υπουργείου Οικονομίας, 
Ανταγωνιστικότητας και Ναυτιλίας του χώρου ευθύνης 
της, σύμφωνα με τις γενικές κατευθύνσεις και τις οδηγίες 
του Υπουργείου. 

β) Επιστατεί στην ορθολογική σχεδίαση, την συναρ- 
μογή και την διοικητική και οικονομική ελάφρυνση της 
εκτέλεσης των αναπτυξιακών προγραμμάτων, με στόχο 
την αποτελεσματικότητα, τη βιώσιμη ανάπτυξη, και την 
κοινωνική και οικονομική συνοχή. 

2. Το Τμήμα Ευρωπαϊκών και Διεθνών Οικονομικών Σχέ¬ 
σεων και Αναπτυξιακών Προγραμμάτων έχει τις ακόλου¬ 
θες αρμοδιότητες: 

α) Σχεδιάζει, προωθεί και εκτελεί αναπτυξιακά προ¬ 
γράμματα και δράσεις, στο πλαίσιο της γενικής πο¬ 
λιτικής του Υπουργείου, στην ευρύτερη περιοχή της 
Μακεδονίας-Θράκης (Περιφέρειες Δυτικής Μακεδονίας, 
Κεντρικής Μακεδονίας και Ανατολικής Μακεδονίας και 
Θράκης) στους τομείς αρμοδιότητας του Υπουργείου 
Οικονομίας, Ανταγωνιστικότητας και Ναυτιλίας με προώ¬ 
θηση των αρχών της αειφορίας και της περιβαλλοντικής 
ευθύνης στις υποδομές που χρησιμοποιεί και με πιλοτική 
εφαρμογή καινοτόμων αρχών διοίκησης. 

β) Σχεδιάζει, εποπτεύει και εφαρμόζει τις αναπτυξιακές 
στρατηγικές του Υπουργείου Οικονομίας, Ανταγωνιστι¬ 
κότητας και Ναυτιλίας στο χώρο ευθύνης της Επιχειρη¬ 
σιακής Μονάδας Ανάπτυξης καθώς και όσες σχετίζονται 
με το σχεδίασμά και την εφαρμογή των αναπτυξιακών 
προγραμμάτων της Ευρωπαϊκής Ένωσης, όπως είναι ιδίως 
το Εθνικό Στρατηγικό Πλαίσιο Αναφοράς, τα περιφερει¬ 
ακά επιχειρησιακά προγράμματα, οι χρηματοδοτήσεις 
της Ευρωπαϊκής Τράπεζας Επενδύσεων, το πρόγραμμα 
ΙΝΤΕΒΒΕΘ (Ενδοπεριφερειακό, διασυνοριακό και τα λοιπά 
διακρατικά κοινοτικά προγράμματα). 

γ) Διερευνά, σχεδιάζει και προτείνει διμερείς και πολυ¬ 
μερείς διεθνείς αναπτυξιακές δράσεις, ιδίως στην περιοχή 
των Βαλκανίων και της Ανατολικής Μεσογείου, στο χώρο 
ευθύνης της Επιχειρησιακής Μονάδας Ανάπτυξης. 

δ) Μελετά και προτείνει νέες πηγές χρηματοδότησης 
της ανάπτυξης στο χώρο ευθύνης της Επιχειρησιακής 
Μονάδας Ανάπτυξης από κάθε είδους πηγή στην Ευρω¬ 
παϊκή Ένωση και διεθνώς. 

ε) Υποστηρίζει και προωθεί τις περιφερειακές οικο¬ 
νομικές διακρατικές σχέσεις, ιδίως με τις χώρες των 
Βαλκανίων και της Κεντρικής και Ανατολικής Ευρώπης. 


στ) Έχει την ευθύνη του σχεδιασμού, της προώθησης 
και της εκτέλεσης ειδικών αναπτυξιακών προγραμμάτων 
και δράσεων στο χώρο ευθύνης της Επιχειρησιακής Μο¬ 
νάδας Ανάπτυξης. 

3. Το Τμήμα Συμπράξεων Δημόσιου και Ιδιωτικού Τομέα 
(ΣΔΙΤ) έχει τις ακόλουθες αρμοδιότητες: 

α) Σχεδιάζει, εποπτεύει και εφαρμόζει τις Συμπράξεις 
Δημόσιου - Ιδιωτικού Τομέα (ΣΔΙΤ) στο χώρο ευθύνης 
της Επιχειρησιακής Μονάδας Ανάπτυξης. 

β) Συντονίζει τα έργα ΣΔΙΤ που σχεδιάζουν και υλοποι¬ 
ούν δημόσιοι φορείς και, ειδικά, οι ΟΤΑ Α' και Β' βαθμού, 
στο χώρο ευθύνης της ζητώντας τους στοιχεία σχετικά 
με τα έργα αυτά. 

4. Το Τ μήμα Καινοτομίας και Πράσινης Ανάπτυξης έχει 
τις ακόλουθες αρμοδιότητες: 

α) Σχεδιάζει και εποπτεύει την προώθηση αναπτυξιακών 
πολιτικών στη βάση των αρχών της καινοτομίας, της 
αειφορίας και της πράσινης ανάπτυξης 
β) Επιμελείται την εφαρμογή των αρχών της καινο¬ 
τομίας, της αειφορίας και της πράσινης ανάπτυξης στο 
σύνολο των δράσεων που εποπτεύονται και συντονίζο¬ 
νται από την Επιχειρησιακή Μονάδα Ανάπτυξης και στην 
εσωτερική της λειτουργία. 

γ) Εποπτεύει το σύνολο των καινοτομικών δράσεων και 
οργανωτικών σχημάτων αρμοδιότητας του Υπουργείου 
Οικονομίας, Ανταγωνιστικότητας και Ναυτιλίας στο χώρο 
ευθύνης της Επιχειρησιακής Μονάδας Ανάπτυξης. 

5. Το Τμήμα Επικοινωνιακής Στρατηγικής και Προώθη¬ 
σης έχει τις ακόλουθες αρμοδιότητες: 

α) Το σχεδίασμά και την εποπτεία της επικοινωνιακής 
πολιτικής της Επιχειρησιακής Μονάδας Ανάπτυξης. 

β) Την κατάρτιση και εφαρμογή του Προγράμματος 
Δημοσίων Σχέσεων. 

γ) Την επαφή και συνεργασία με τον έντυπο και ηλε¬ 
κτρονικό τύπο. 

δ) Τη μέριμνα για την τακτική ενημέρωση και επικαιρο- 
ποίηση του περιεχομένου των δικτυακών τόπων ευθύνης 
της Επιχειρησιακής Μονάδας Ανάπτυξης. 

6. Το Τμήμα Παρακολούθησης και Ελέγχων Εφαρμογής 
Προγραμμάτων έχει τις ακόλουθες αρμοδιότητες: 

α) Παραλαμβάνει από τη Διεύθυνση Εξυπηρέτησης Πο¬ 
λιτών και Επιχειρήσεων και αξιολογεί τις προτάσεις υπα¬ 
γωγής επενδύσεων, όπως προβλέπεται από το εκάστοτε 
ισχύον θεσμικό πλαίσιο αναπτυξιακών κινήτρων. 

β) Παρακολουθεί την πορεία υλοποίησης των επενδύ¬ 
σεων και των εκροών χρηματοδότησης. 

γ) Συλλέγει, επεξεργάζεται και διαβιβάζει στην αρμό¬ 
δια υπηρεσία του Υπουργείου πάσης φύσεως στατιστικά 
στοιχεία σχετικά με τις ιδιωτικές επενδύσεις στο χώρο 
ευθύνης της Επιχειρησιακής Μονάδας Ανάπτυξης, ιδίως 
εκείνες που έχουν υπαχθεί στον αναπτυξιακό νόμο. 

δ) Εξειδικεύει και επιστατεί στην εφαρμογή των δημό¬ 
σιων πολιτικών στον τομέα της βιομηχανίας στο χώρο 
ευθύνης της Επιχειρησιακής Μονάδας Ανάπτυξης 
ε) Εξειδικεύει και επιστατεί στην εφαρμογή των δη¬ 
μόσιων πολιτικών στον τομέα του εμπορίου στο χώρο 
ευθύνης της Επιχειρησιακής Μονάδας Ανάπτυξης. 

7. Το Τμήμα Εποπτείας Αγοράς έχει τις ακόλουθες 
αρμοδιότητες: 

α) Έχει την ευθύνη της αποτελεσματικής προστασίας 
των καταναλωτών στον χώρο ευθύνης της Επιχειρησια¬ 
κής Μονάδας Ανάπτυξης. 

β) Έχει την ευθύνη της συστηματικής εποπτείας της 
αγοράς στον χώρο ευθύνης της Επιχειρησιακής Μονάδας 
Ανάπτυξης 

Άρθρο 5 

Διεύθυνση Διοικητικής Υποστήριξης 

1. Η Διεύθυνση Διοικητικής Υποστήριξης έχει τις ακό¬ 
λουθες αρμοδιότητες: 

Συντονίζει και επιστατεί τις διοικητικές δράσεις υπο¬ 
στήριξης της υπηρεσιακής δομής του Υπουργείου Οικο¬ 
νομίας, Ανταγωνιστικότητας και Ναυτιλίας στη Θεσσα¬ 
λονίκη, στους τομείς της διοίκησης και ανάπτυξης του 
ανθρώπινου δυναμικού, της σύνταξης του προϋπολογι¬ 
σμού, απολογισμού και ισολογισμού, της υπηρεσιακής 
δομής, της μισθοδοσίας του προσωπικού, της εν γένει 
διοικητικής μέριμνας, της απλοποίησης των διαδικασι¬ 
ών και της αξιολόγησης του συνόλου των διοικητικών 
δράσεων. 

2. Το Τμήμα Διοίκησης Ανθρώπινου Δυναμικού έχει τις 
ακόλουθες αρμοδιότητες: 

α) Επιμελείται την εφαρμογή της κείμενης νομοθεσίας, 
ιδίως του Κώδικα Κατάστασης Δημοσίων Υπαλλήλων, σε 
σχέση με την τοποθέτηση του προσωπικού της Επιχει¬ 
ρησιακής Μονάδας, τις υπηρεσιακές του μεταβολές, τις 
άδειες πάσης φύσεως, την εξέλιξή του και την αποχώ¬ 
ρησή του από την υπηρεσία. 

β) Μεριμνά για την επαρκή στελέχωση της Επιχειρησι¬ 
ακής Μονάδας Ανάπτυξης με το κάθε φορά κατάλληλο 
προσωπικό, επιμελούμενη ιδιαίτερα τη φυσική και υπη¬ 
ρεσιακή ροή του, ώστε να μην ανακόπτεται η διοικητι¬ 
κή δράση. Εισηγείται προς τούτο τον προγραμματισμό 
κάλυψης των οργανικών κενών και τις τυχόν αναγκαίες 
αναθεωρήσεις του Οργανισμού. 

γ) Μεριμνά για τη διαρκή αναβάθμιση του υπηρετού- 
ντος προσωπικού, διευκολύνοντας και προτείνοντας τις 
αναγκαίες διαδικασίες εκπαίδευσης και επανεκπαίδευσής 
του ανά κλάδο και ειδικότητα. 

δ) Επιμελείται την ορθολογική κατανομή του προσω¬ 
πικού σύμφωνα α) με τις υφιστάμενες ή προβλεπόμενες 
υπηρεσιακές ανάγκες και β) με τις νόμιμες προσδοκίες 
επαγγελματικής απασχόλησης του προσωπικού. 

3. Το Τμήμα Οικονομικής Διαχείρισης έχει τις ακόλου¬ 
θες αρμοδιότητες: 

α) Καταρτίζει τον τακτικό προϋπολογισμό της Επιχει¬ 
ρησιακής Μονάδας Ανάπτυξης και επιμελείται την εκτέ¬ 
λεσή του. 

β) Προτείνει και εφαρμόζει πρακτικές μηδενικού προϋ¬ 
πολογισμού και προϋπολογισμού με βάση τους στόχους 
της οργανωσιακής δομής. 

γ) Συνεργάζεται με τη Διεύθυνση Αναπτυξιακού Σχεδι- 
ασμού και Παρακολούθησης για την υποβολή και έγκριση 
προτάσεων χρηματοδότησης των πάσης φύσεως δρά¬ 
σεων της Επιχειρησιακής Μονάδας από το Πρόγραμμα 
Δημοσίων Επενδύσεων και διεθνών ευρωπαϊκών προ¬ 
γραμμάτων. 

δ) Προτείνει απλοποιήσεις στις διαδικασίες σύνταξης 
του προϋπολογισμού και διευκόλυνσης των χρηματοοι¬ 
κονομικών ροών, ώστε να καθίσταται αποτελεσματικότε¬ 
ρη και οικονομικότερη η λειτουργία της Επιχειρησιακής 
Μονάδας. 

1. Το Τμήμα Γραμματειακής Υποστήριξης και Διοικητικής 
Μέριμνας έχει τις ακόλουθες αρμοδιότητες: 

α) Τηρεί το κοινό και εμπιστευτικό πρωτόκολλο. 

β) Διακινεί την αλληλογραφία, φροντίζει για τη δα¬ 
κτυλογράφηση και την αναπαραγωγή εγγράφων και 
εντύπων. 

γ) Επικυρώνει αντίγραφα εγγράφων. 


δ) Βεβαιώνει το γνήσιο της υπογραφής του προσωπικού 
και των πολιτών. 

ε)Έχει την εποπτεία της λειτουργίας του τηλεφωνικού 
κέντρου, των συσκευών τηλεομοιοτυπίας (ίαχ) και των 
λοιπών μέσων επικοινωνίας. 

στ) Είναι αρμόδιο για το πρόγραμμα κίνησης, λειτουρ¬ 
γίας και συντήρησης των οχημάτων. 

ζ) Είναι υπεύθυνο για τη συντήρηση, εύρυθμη λειτουρ¬ 
γία και καθαριότητα των κτιρίων, εγκαταστάσεων και 
του συνόλου του εξοπλισμού. 

η) Είναι υπεύθυνο για τη σωστή διαχείριση και φύλαξη 
κάθε είδους αναλώσιμου ή μη υλικού καθώς και των 
κτηριακών εγκαταστάσεων. 

5. Το Τμήμα Απλούστευσης Διαδικασιών, Εσωτερικού 
Ελέγχου και Αξιολόγησης έχει τις ακόλουθες αρμοδιό¬ 
τητες: 

α) Επιστατεί στη σύνταξη και εποπτεύει την εφαρμο¬ 
γή του ετήσιου προγράμματος διοικητικής δράσης της 
Επιχειρησιακής Μονάδας και όλων των οργανικών της 
μονάδων, με εξειδίκευση καθηκόντων και στόχων, σύμ¬ 
φωνα με την νομοθεσία για τη διοίκηση με στόχους. 

β) Εφαρμόζει κάθε προβλεπόμενη διαδικασία εσωτερι¬ 
κής και εξωτερικής αξιολόγησης της διοικητικής δράσης 
της Επιχειρησιακής Μονάδας Ανάπτυξης. 

γ) Προτείνει την εισαγωγή και αξιοποίηση δεικτών για 
την αξιολόγηση της διοικητικής δράσης, συνεργαζόμενη 
προς τούτο με όλες τις οργανικές μονάδες και αξιοποι- 
ώντας τη διεθνή εμπειρία. 

δ) Παρακολουθεί τις εξελίξεις στην επιστήμη της δη¬ 
μόσιας διοίκησης στην χώρα μας και διεθνώς για τη 
μεταφορά τεχνογνωσίας. 

ε) Αποτυπώνει τις υφιστάμενες ροές εργασίας σε όλους 
τους τομείς διοικητικής δράσης της Επιχειρησιακής Μο¬ 
νάδας και προτείνει απλούστευση των διοικητικών δια¬ 
δικασιών. 

στ) Εφαρμόζει κάθε προβλεπόμενη διαδικασία εσωτε¬ 
ρικού ελέγχου σε όλους τους τομείς διοικητικής δράσης 
της Επιχειρησιακής Μονάδας Ανάπτυξης. 

Άρθρο 6 

Διεύθυνση Εξυπηρέτησης Πολιτών και Επιχειρήσεων 

1. Η Διεύθυνση Εξυπηρέτησης Πολιτών και Επιχειρήσεων 
έχει τις ακόλουθες αρμοδιότητες: 

α) Υποδέχεται τους πολίτες και τις επιχειρήσεις και 
παραλαμβάνει τα αιτήματά τους. 

β) Παρέχει ενημέρωση για το σύνολο των πολιτικών 
του Υπουργείου Οικονομίας, Ανταγωνιστικότητας και 
Ναυτιλίας. 

γ) Διασφαλίζει την άμεση και αποτελεσματική εξυπη¬ 
ρέτηση των χρηστών των υπηρεσιών του Υπουργείου 
Οικονομίας, Ανταγωνιστικότητας και Ναυτιλίας, ως υπη¬ 
ρεσία μίας στάσης. 

δ) Διαβιβάζει εσωτερικά προς τις αρμόδιες οργανικές 
μονάδες της Επιχειρησιακής Μονάδας Ανάπτυξης ή προς 
τις λοιπές μονάδες του Υπουργείου τα αιτήματα των 
χρηστών των υπηρεσιών του Υπουργείου Οικονομίας, 
Ανταγωνιστικότητας και Ναυτιλίας. 

ε) Διασφαλίζει την αποτελεσματική επαφή για την 
προώθηση ζητημάτων αρμοδιότητας της Επιχειρησια¬ 
κής Μονάδας Ανάπτυξης με το σύνολο των συναρμόδιων 
υπηρεσιών και φορέων. 

2. Το Τμήμα Αναπτυξιακού Νόμου έχει τις ακόλουθες 
αρμοδιότητες: 

α) Παραλαμβάνει τις προτάσεις υπαγωγής επενδύσεων 
στο εκάστοτε ισχύον θεσμικό πλαίσιο αναπτυξιακών κινή- 

τρων, τις προωθεί στην αντίστοιχη Διεύθυνση και παρακο¬ 
λουθεί την πορεία ικανοποίησης του σχετικού αιτήματος. 

β) Συλλέγει, επεξεργάζεται και διαβιβάζει στις αντί¬ 
στοιχες Διευθύνσεις πάσης φύσεως στατιστικά στοιχεία 
σχετικά με τις ιδιωτικές επενδύσεις στο χώρο ευθύνης 
της Επιχειρησιακής Μονάδας Ανάπτυξης, ιδίως για εκεί¬ 
νες που έχουν υπαχθεί στο εκάστοτε ισχύον θεσμικό 
πλαίσιο αναπτυξιακών κινήτρων. 

3. Το Τμήμα Εμπορίου και Βιομηχανίας έχει τις ακό¬ 
λουθες αρμοδιότητες: 

α) Ενημερώνει τους πολίτες, τις επιχειρήσεις και τους 
συλλογικούς φορείς για θέματα εμπορίου και βιομηχα¬ 
νίας στο χώρο ευθύνης της Επιχειρησιακής Μονάδας 
Ανάπτυξης. 

β) Εξυπηρετεί τους πολίτες και τις επιχειρήσεις για 
όλα τα θέματα αρμοδιότητας της Γενικής Γραμματείας 
Εμπορίου και της Γ ενικής Γ ραμματείας Βιομηχανίας σε 
συνεργασία με τις καθ’ ύλην αρμόδιες υπηρεσίες. 

Αρθρο 7 

Διεύθυνση Πληροφορικής και Επικοινωνιών 

1. Η Διεύθυνση Πληροφορικής και Επικοινωνιών έχει τις 
ακόλουθες αρμοδιότητες: 

α) Σχεδιάζει, αναπτύσσει και συντηρεί τα πληροφορι¬ 
ακά συστήματα, τις εφαρμογές λογισμικού και τις υπο¬ 
δομές δικτύων Η/Υ ή ολοκληρωμένων πληροφοριακών 
συστημάτων. 

β) Υποστηρίζει και διασφαλίζει την καλή λειτουργία 
και την ασφάλεια των συστημάτων πληροφορικής και 
των δικτύων. 

γ) Δημιουργεί και αναπτύσσει ιστοσελίδες και διαδικτυ¬ 
ακάς πύλες της Επιχειρησιακής Μονάδας Ανάπτυξης. 

δ) Δημιουργεί βάσεις δεδομένων και υλοποιεί στατι¬ 
στικές αναλύσεις. 

2. Το Τμήμα Σχεδιασμού και Υποστήριξης Συστημάτων 
Φορέα έχει τις ακόλουθες αρμοδιότητες: 

α) Μεριμνά για την προμήθεια και εγκατάσταση σε 
παραγωγική λειτουργία εξοπλισμού και λογισμικού. 

β) Υποστηρίζει τεχνικά τους χρήστες των πληροφορι¬ 
ακών συστημάτων, μεριμνά για την κατάρτιση και εκπαί¬ 
δευση των χρηστών. 

γ) Σχεδιάζει την πολιτική ασφάλειας των συστημάτων 
και μεριμνά για την ακεραιότητα των πληροφοριακών 
δεδομένων. 

δ) Διασφαλίζει την τεχνική και οργανωτική διαλειτουρ- 
γικότητα των πληροφοριακών συστημάτων της Επιχειρη¬ 
σιακής Μονάδας Ανάπτυξης, με αντίστοιχα συστήματα 
εθνικής εμβέλειας, κεντρικών φορέων διοίκησης, υποστη¬ 
ρίζει την υποδομή της ψηφιακής υπογραφής, σχεδιάζει 
και εκτελεί έργα πληροφορικής, με την αξιοποίηση κάθε 
διαθέσιμου οικονομικού πόρου (ευρωπαϊκά και εθνικά 
προγράμματα), αναπτύσσει και συντηρεί το διαδικτυακό 
τόπο της Επιχειρησιακής Μονάδας Ανάπτυξης, διαχειρί¬ 
ζεται τη λειτουργία του εσωτερικού (τοπικού) δικτύου και 
υποστηρίζει την απρόσκοπτη εξωτερική του επικοινωνία 
(με το διαδίκτυο). 

3. Το Τμήμα Σχεδιασμού και Υποστήριξης Ηλεκτρονικών 
Πληροφοριών για τον πολίτη και τις επιχειρήσεις έχει 
τις ακόλουθες αρμοδιότητες: 

α) Σχεδιάζει, αναπτύσσει και υποστηρίζει νέες ηλεκτρο¬ 
νικές υπηρεσίες που παρέχονται μέσω του διαδικτύου 
στους πολίτες και στις επιχειρήσεις. 

β) Δημιουργεί και αναπτύσσει ιστοσελίδες και διαδικτυ¬ 
ακάς πύλες της Επιχειρησιακής Μονάδας Ανάπτυξης. 


γ) Δημιουργεί βάσεις δεδομένων και υλοποιεί στατι¬ 
στικές αναλύσεις. 

δ) Μεριμνά για όλα τα θέματα ενδιαφέροντος της 
Διεύθυνσης Πληροφορικής και Επικοινωνιών στο χώρο 
ευθύνης του. 

Αρθρο 8 
Προσωπικό 

1. Για τη στελέχωση της Επιχειρησιακής Μονάδας Ανά¬ 
πτυξης του Υπουργείου Οικονομίας, Ανταγωνιστικότητας 
και Ναυτιλίας με έδρα τη Θεσσαλονίκη συνιστώνται εβδο¬ 
μήντα πέντε (75) οργανικές θέσεις μόνιμου προσωπικού. 
Οι θέσεις του προσωπικού διακρίνονται σε κατηγορίες 
και κλάδους ως εξής: 

1. Κλάδος ΠΕ Διοικητικός - Οικονομικός θέσεις σαρά¬ 
ντα (40) 

2. Κλάδος ΠΕ Θετικών Επιστημών θέσεις πέντε (5) 

3. Κλάδος ΠΕ Μηχανικών θέσεις δέκα (10) 

4. Κλάδος ΠΕ Πληροφορικής θέσεις έξι (6) 

5. Κλάδος ΠΕ Δημοσιογράφων θέσεις δύο (2) 

6. Κλάδος ΤΕ Διοικητικός - Λογιστικός θέσεις τέσσερις (4) 

7. Κλάδος ΤΕ Πληροφορικής θέσεις τέσσερις (4) 

8. Κλάδος ΔΕ Διοικητικών Γραμματέων θέσεις δύο (2) 

9. Κλάδος ΔΕ Οδηγών θέσεις δύο (2) 

2. Κατά την πρώτη εφαρμογή του παρόντος οι θέσεις 
της προηγούμενης παραγράφου πληρούνται με μεταθέ¬ 
σεις, αποσπάσεις ή μετατάξεις υπαλλήλων. 

Άρθρο 9 

Προϊστάμενοι Υπηρεσιών 

1. Των Διευθύνσεων, με την επιφύλαξη της παραγράφου 
2, προίστανται υπάλληλοι της ΠΕ κατηγορίας, ανεξαρτή¬ 
τως κλάδου, με άριστη γνώση μίας τουλάχιστον ξένης 
γλώσσας και εν ελλείψει υπάλληλοι της ΤΕ κατηγορίας, 
ανεξαρτήτως κλάδου, με άριστη γνώση μίας τουλάχιστον 
ξένης γλώσσας. 

2. Στη Διεύθυνση Πληροφορικής και Επικοινωνιών και 
στα Τμήματα αυτής προίστανται υπάλληλοι κλάδου 
ΠΕ Πληροφορικής με άριστη γνώση μίας τουλάχιστον 
ξένης γλώσσας και εν ελλείψει υπάλληλοι κλάδου ΤΕ 
Πληροφορικής με άριστη γνώση μίας τουλάχιστον ξένης 
γλώσσας. 

3. Των Τμημάτων των Διευθύνσεων, με την επιφύλαξη 
της παραγράφου 2, προίστανται υπάλληλοι της ΠΕ κατη¬ 
γορίας, ανεξαρτήτως κλάδου, και εν ελλείψει υπάλληλοι 
της ΤΕ κατηγορίας, ανεξαρτήτως κλάδου. 

Στον Αναπληρωτή Υπουργό Οικονομίας, Ανταγωνιστι¬ 
κότητας και Ναυτιλίας, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 14 Φεβρουάριου 2011 

